FORU LEGE PROIEKTUA, 358.282 euroko aparteko kreditu bat ematen duena Nafarroako Gobernuko zenbait departamentutarako.

ATARIKOA

Lehendakaritza eta Berdintasun Departamentuak; Lurralde Kohesiorako Departamentuak; Industriako eta Enpresen Trantsizio Ekologiko eta Digitaleko Departamentuak; Eskubide Sozialetako, Ekonomia Sozialeko eta Enpleguko Departamentuak; eta Kultura, Kirol eta Turismo Departamentuak txostenak igorri dituzte, adieraziz 2024an zenbait gasturi aurre egiteko beharra dutela baina horietarako aurrekontu partida egokirik ez dagoela.

Nafarroako Ogasun Publikoari buruzko apirilaren 4ko 13/2007 Foru Legearen 48. artikuluaren lehen paragrafoak ezartzen du ezen, hurrengo ekitaldira arte berandutu ezin den gasturen bat aurrekontu indardunaren kargura egin behar bada horretarako krediturik egon gabe, Nafarroako Gobernuak, Ekonomia eta Ogasuneko kontseilariak proposaturik, foru lege proiektu bat bidaliko diola Nafarroako Parlamentuari, aparteko kreditu bat emateko. Orobat, bigarren paragrafoan xedatzen du aparteko kreditua edozein gastu programatako beste kreditu erabilgarri batzuekin finantzatzen ahal dela, Parlamentuak zuzenketen ondorioz edo foru lege honen xedapenak direla-eta berariaz onetsitako kredituetatik datozenak barne.

1. artikulua. Aparteko kreditu bat ematea.

358.282 euroko aparteko kreditua ematen da 2024ko aurrekontuaren kargura, Nafarroako Gobernuko departamentu batzuen beharrak finantzatzeko.

Kreditu hori aurrekontuko partida hauetan aplikatuko da:

|  |  |
| --- | --- |
| **AURREKONTUKO PARTIDA** | **ZENBATEKOA** |
| 031000 03100 4609 462103 SEM Iruñeko Udalarekiko hitzarmena, sarean lan egiteko ikuspegi dialogikoan oinarrituta | 123.282 |
| 210002 21400 4609 922103 Toki erakundeentzako transf. Erronkari, Otsagabia, Garralda, Auritz, Erro, Aurizberri eta Luzaide ikastetxe publikoen funtzionamendu gastuak | 120.000 |
| 820001 82500 7819 425211 Anizko energia-komunitaterako dirulaguntza | 30.000 |
| 820001 82500 7609 425223 Arbeitzako Kontzejurako dirulaguntza energia-komunitateak sustatzeko | 7.000 |
| 920005 93100 4819 231B59 Hitzarmena, erabateko inklusioarekin, “Inklusiorako eraldaketa digitala Nafarroan” proiekturako | 38.000 |
| A50000 A5000 7609 3361E9 Uharteko Udalerako transferentzia: entrenatzeko futbol zelaia egitea | 40.000 |

2. artikulua. Aparteko kredituaren finantzaketa.

358.282 euroko aparteko kreditu hau honako partida hauetan erabilgarri dagoen kredituaren kargura finantzatuko da:

|  |  |
| --- | --- |
| **AURREKONTUKO PARTIDA** | **ZENBATEKOA** |
| 031000 03100 4609 462100 SEM Toki erakundeekiko hitzarmena, sarean lan egiteko ikuspegi dialogikoan oinarrituta | 123.282 |
| 210002 21400 4809 922100 PIRIBIZI dirulaguntzak: Pirinioetan erronka demografikoari aurre egitea | 120.000 |
| 820001 82500 7609 425219 (E) Baztanen, Anizko herrirako dirulaguntza energia-trantsizioko proiektu baterako | 30.000 |
| 820001 82500 7609 425222 (E) Arbeitzako Kontzejurako dirulaguntza energia-komunitate bat sortzeko | 7.000 |
| 920005 93100 7819 231B08 (E) Hitzarmena, erabateko inklusioarekin, “Inklusiorako eraldaketa digitala Nafarroan” proiekturako | 38.000 |
| A50000 A5000 7609 3361C9 (E) Uharteko Udalerako transferentzia: futbol 8ko zelaian soropil artifiziala jartzea | 40.000 |

Azken xedapen bakarra. Indarra hartzea.

Foru lege honek Nafarroako Aldizkari Ofizialean argitaratu eta biharamunean hartuko du indarra.